CELEX: 62013CN0509
Language: et
Date: 2013-09-24 00:00:00
Title: Kohtuasi C-509/13 P: Metropolis Inmobiliarias y Restauraciones, SL 24. septembril 2013 esitatud apellatsioonkaebus Üldkohtu (kaheksas koda) 11. juuli 2013 . aasta otsuse peale kohtuasjas T-197/12: Metropolis Inmobiliarias y Restauraciones, SL versus Siseturu Ühtlustamise Amet (kaubamärgid ja tööstusdisainilahendused)

16.11.2013   
            
            
               ET
            
            
               Euroopa Liidu Teataja
            
            
               C 336/11
            
         Metropolis Inmobiliarias y Restauraciones, SL 24. septembril 2013 esitatud apellatsioonkaebus Üldkohtu (kaheksas koda) 11. juuli 2013. aasta otsuse peale kohtuasjas T-197/12: Metropolis Inmobiliarias y Restauraciones, SL versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-509/13 P)
   2013/C 336/23
   Kohtumenetluse keel: saksa
   
      Pooled
   
   
      Apellant: Metropolis Inmobiliarias y Restauraciones, SL (esindaja: abogado J. Carbonell Callicó)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), MIP Metro Group Intellectual Property GmbH & Co. KG
   
      Apellandi nõuded
   
   
               —
            
            
               Tühistada Üldkohtu (kaheksas koda) 11. juuli 2013. aasta otsus kohtuasjas T-197/12 ja lükata sellega tagasi ühenduse kujutismärgi METRO registreerimise taotlus nr 7585045 teenustele klassis 36;
            
         
               —
            
            
               mõista kohtukulud välja teistelt menetlusosalistelt.
            
         
      Väited ja peamised argumendid
   
   Üldkohtu nimetatud otsuse peale esitatud apellatsioonkaebus tugineb peamiselt kolmele väitele.
   Esiteks leiab apellant, et Üldkohus rikkus määruse nr 207/2009 ühenduse kaubamärgi kohta (1) artikli 8 lõike 1 punkti b, kuna ta tõlgendas vaidlusaluste kaubamärkide poolt hõlmatud teenuseid vääralt ja ei uurinud neid kaubamärke kogumis.
   Teiseks on samade poolte vahel ja samadel asjaoludel sarnaste kaubamärkide kohta tehtud Üldkohtu otsused omavahel vastuolus. Arvesse võtmata jäeti otsus kohtuasjas T-284/11, mis on täielikult seotud käesoleva kohtuasjaga, ehkki apellant esitas selle õigeaegselt ja kooskõlas vorminõuetega.
   Kolmandaks väidetakse, et Euroopa Liidu Üldkohtus toimunud menetluses tehti vigu, millega kahjustati apellandi huve ja mis panid apellandi korduvalt kaitsetusse olukorda. Eelkõige toimus kohtuistung apellandi osavõtuta, ehkki apellant taotles istungi edasilükkamist mõjuval põhjusel ning tõendas nõuetekohaselt viimase olemasolu.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).